Številka: 0611-10/2024/15

Datum: 10. 7. 2024

Na podlagi 43. b člena Zakona o sistemu plač v javnem sektorju (ZSPJS)[[1]](#footnote-1) izdaja inšpektorica, v postopku **inšpekcijskega nadzora v javnem zavodu Osnovno zdravstvo Gorenjske**, ki ga zastopa direktor █, naslednji

**Z A P I S N I K**

**O INŠPEKCIJSKEM NADZORU**

Vsebina

[I. Inšpekcijski nadzor 2](#_Toc169787063)

[II. Razlog inšpekcijskega nadzora 2](#_Toc169787064)

[III. Ugotovitve inšpektorice 2](#_Toc169787065)

[A. Nadzor nad uvrstitvijo izbranih javnih uslužbencev v plačne razrede in izplačili plač 3](#_Toc169787066)

[1. Pravne podlage za uvrščanje delovnih mest in nazivov v plačne razrede in za odpravo plačnega stropa 3](#_Toc169787067)

[1.1. Uvrščanje delovnih mest in nazivov v plačne razrede 3](#_Toc169787068)

[1.2. Odprava plačnega stropa 4](#_Toc169787069)

[2. Dejansko stanje 4](#_Toc169787070)

[2.1. Javni uslužbenec █.. 4](#_Toc169787071)

[2.2. Javna uslužbenka █. 5](#_Toc169787073)

[2.3. Javna uslužbenka █ 6](#_Toc169787074)

[3. Ugotovitve 7](#_Toc169787075)

[4. Ukrepi 8](#_Toc169787076)

[B. Izplačevanje C231 Dodatka za povečan obseg dela za posebne obremenitve javni uslužbenki █ 8](#_Toc169787077)

[1. Pravne podlage 8](#_Toc169787078)

[2. Dejansko stanje 8](#_Toc169787079)

[3. Ugotovitve 9](#_Toc169787080)

[4. Ukrepi 10](#_Toc169787081)

[IV. Ukrepi inšpektorice 10](#_Toc169787082)

[V. Pouk o pravnem sredstvu 10](#_Toc169787083)

1. **Inšpekcijski nadzor**

Inšpektorica za sistem javnih uslužbencev Martina Zajc, mag., inšpektor svetnik (v nadaljevanju: inšpektorica), je v javnem zavodu Osnovno zdravstvo Gorenjske (v nadaljevanju: OZG) opravila inšpekcijski nadzor na podlagi določb ZSPJS.

Inšpekcijski nadzor je inšpektorica opravila v dneh od 23. 4. 2024 do 26. 4. 2024, 22. 5. 2024, 28. 5. 2024 in 19. 6. 2024 v prostorih Inšpektorata za javni sektor, Tržaška 21, Ljubljana in dne 27. 6. 2024 izdala Osnutek Zapisnika o inšpekcijskem nadzoru (št. 0611-10/2024/13), ki je bil posredovan predstojniku OZG (v prilogi dopisa, št. 0611-10/2024/14 z dne 27. 6. 2024, odpremljen na elektronska naslova: tajnistvoozg@ozg-kranj.si , █).

Predstojniku OZG je bila s tem dana možnost podati pripombe na osnutek zapisnika oziroma podati pripombe na ugotovitve inšpektorice (v roku do 5. 7. 2024). Inšpektorat za javni sektor, do dne izdaje tega zapisnika, morebitnih pripomb s strani OZG ni prejel.

1. **Razlog inšpekcijskega nadzora**

Inšpektorat za javni sektor je v Načrt dela za leto 2024 med sistemske inšpekcijske nadzore vključil tudi sistemski inšpekcijski nadzor v OZG - in sicer nadzor nad uvrščanjem v plačne razrede po odpravi plačnega stropa (nad 57. plačnim razredom) za javne uslužbence: (1) █, (2) █ ter (3) █.

1. **Ugotovitve inšpektorice**

Inšpektorica je v okviru inšpekcijskega nadzora, v okviru svojih pristojnosti, opravila nadzor nad uvrstitvijo javnih uslužbencev (1) █, (2) █ ter (3) █ v plačne razrede in izplačili plač ter podala ugotovitve pregleda dokumentacije (prilog dopisa OZG Inšpektoratu za javni sektor, št. IP 568-01/2023 z dne 19. 10. 2023), ki se navezuje na izplačevanje dodatka C231 (dodatek za povečan obseg dela za posebne obremenitve) javni uslužbenki █.

OZG je bil pozvan k dostavi vse za predmet nadzora pomembne dokumentacije.

Predstojnik OZG je direktor █.

Direktor je Inšpektoratu za javni sektor z dopisom, št. IP 49-01/2024 z dne 16. 1. 2024, posredoval zahtevano dokumentacijo, ki jo je v dneh 25. 4. 2024 (dopis, št. 275-01/2024 z dne 24. 4. 2024, št. 276-01/2024 z dne 25. 4. 2024 ter št. 277-01/2024 z dne 25. 4. 2024) in 4. 6. 2024 (dopis, št. 348-01/2024 z dne 3. 6. 2024) dopolnil.

1. **Nadzor nad uvrstitvijo izbranih javnih uslužbencev v plačne razrede in izplačili plač**
2. **Pravne podlage** **za uvrščanje delovnih mest in nazivov v plačne razrede in za odpravo plačnega stropa**
	1. **Uvrščanje delovnih mest in nazivov v plačne razrede**

Za uvrščanje delovnih mest in nazivov v plačne razrede v plačni skupini E velja pravilo določeno v drugem odstavku 13. člena ZSPJS, ki določa, da se delovna mesta oziroma nazivi v plačnih skupinah D, E, F, G, H, J in K ter v plačnih podskupinah C1, C2, C3, C5 in C6 uvrščajo v plačne razrede s kolektivno pogodbo dejavnosti, v plačni skupini C4 z uredbo in v plačni skupini I z uredbo ali s kolektivnimi pogodbami.

Nadalje četrti odstavek 13. člena ZSPJS določa, da se delovna mesta oziroma nazivi v sistemizacijah uvrščajo v plačne razrede v skladu z uvrstitvijo v kolektivni pogodbi za javni sektor in kolektivno pogodbo, ki velja za uporabnika proračuna.

Ravnanje delodajalca pri določitvi plač posameznega javnega uslužbenca ureja 3. člen ZSPJS. Na podlagi drugega odstavka 3. člena ZSPJS se plača določi s pogodbo o zaposlitvi, odločbo oziroma sklepom, tako da se v pogodbi, odločbi oziroma sklepu določi pravna podlaga za določitev plače in posameznih delov plače, plačni razred in druge sestavine plače v skladu z ZSPJS, predpisi in drugimi akti, izdanimi na njihovi podlagi ter kolektivnimi pogodbami, višino posameznih elementov plače na dan sklenitve pogodbe, izdaje sklepa oziroma odločbe in usklajevanja plače. V tretjem odstavku istega člena je določeno, da se v pogodbi o zaposlitvi, odločbi oziroma sklepu javnemu uslužbencu in funkcionarju ne sme določiti plače v drugačni višini, kot je določena z zakonom, predpisi in drugimi akti, izdanimi na njihovi podlagi ter kolektivnimi pogodbami. V petem odstavku istega člena pa je določeno, da če je določilo o plači v pogodbi o zaposlitvi, odločbi oziroma sklepu v nasprotju s tretjim odstavkom tega člena, se uporabljajo določbe zakonov, predpisov in drugih aktov, izdanih na njihovi podlagi ter kolektivnimi pogodbami, s katerimi je določena plača javnega uslužbenca ali funkcionarja, kot sestavni del te pogodbe, odločbe ali sklepa.

V obravnavani zadevi so v skladu z 2. točko Dogovora o ukrepih na področju plač in drugih stroškov dela v javnem sektorju za leti 2022 in 2023[[2]](#footnote-2) ter realizacije 2., 3., 4. in 9. člena Sporazuma o razreševanju stavkovnih zavez in o realizaciji Dogovora o nujnih ukrepih na področju plač v dejavnosti zdravstva in socialnega varstva in nadaljevanju pogajanj stranke kolektivne pogodbe dne 22. 12. 2022 sprejele Aneks h Kolektivni pogodbi za dejavnost zdravstva in socialnega varstva Slovenije[[3]](#footnote-3) (v nadaljevanju: kolektivna pogodba), s čimer so se dogovorile za spremembo uvrstitve delovnih mest in nazivov. Med drugim so se dogovorile za uvrstitev delovnih mest in nazivov plačne podskupine E1 v plačne razrede, ki se uporablja od 1. januarja 2023 do 31. marca 2023, in za uvrstitev delovnih mest in nazivov plačne podskupine E1 v plačne razrede, ki se uporablja od 1. aprila 2023.

S spremembo kolektivne pogodbe za dejavnost zdravstva in socialnega varstva Slovenije je prišlo do uvrščanja delovnih mest v višje plačne razrede. Ker ZSPJS ne vsebuje pravil, ki bi določala ravnanje delodajalca v primerih, ko zaradi spremembe kolektivne pogodbe pride zgolj do uvrstitve delovnih mest v višje plačne razrede, je inšpektorica pri presoji dolžnega ravnanja izhajala iz uveljavljene sodne prakse.

Vrhovno sodišče RS je v Sodbi VlII Ips 77/2019 z dne 12. 5. 2020 zavzelo stališče, da *ker je pri tožniku z izvedbo Stavkovnega sporazuma prišlo zgolj do preimenovanja delovnega mesta in dviga izhodiščnega plačnega razreda delovnega mesta za tri plačne razrede (iz 35. na 38. plačni razred), nova določitev plačnega razreda ni odvisna od razlage zakonskih določb o „prenosu“ plačnih razredov napredovanj, kot veljajo in se uporabljajo za primer premestitve na drugo delovno mesto (odgovor na revizijsko vprašanje). Toženka bi morala izvesti zgolj preračun doseženih napredovanj glede na novo določeni izhodiščni plačni razred tožnikovega delovnega mesta.* V isti sodbi je podana še ugotovitev sodišča, da način določitve plačnega razreda javnega uslužbenca v takšnem primeru ni urejen v preostalih določbah ZSPJS, niti v samem Stavkovnem sporazumu.

V nadaljevanju so pri obravnavanih javnih uslužbencih predstavljene kolektivne pogodbe in spremembe le-teh, na podlagi katerih je prišlo do uvrščanja delovnih mest v višje plačne razrede.

* 1. **Odprava plačnega stropa**

Z Zakonom o spremembah in dopolnitvah Zakona o sistemu plač v javnem sektorju[[4]](#footnote-4) (ZSPJS-AA) je zakonodajalec črtal drugi odstavek 7. člena, s čimer je odpravil omejitev, ki je določala, da je v plačnih podskupinah od C1 do J3 na delovnih mestih in v nazivih mogoče doseči največ 57. plačni razred. V 12. členu ZSPJS-AA je določeno, da se spremenjeni 7. člen zakona in nova Priloga 3 zakona začneta uporabljati 1. aprila 2023. V 9. členu v prehodnih in končnih določbah je določeno, da lahko javni uslužbenci v skladu s spremenjenim 7. členom napredujejo za en ali dva plačna razreda, ko izpolnijo pogoje za napredovanje v višji plačni razred po začetku uporabe spremenjenega 7. člena zakona.

Ministrstvo za javno upravo je v Pojasnilih, št. 0100-118/2023/2 z dne 15. 2. 2023, podalo mnenje, da odprava t.i. stropa ne vpliva na pogoje za napredovanje javnih uslužbencev v višji plačni razred, ki so določeni v 17. členu ZSPJS in Uredbi o napredovanju javnih uslužbencev v plačne razrede[[5]](#footnote-5) (v nadaljevanju: Uredba o napredovanju) oziroma v splošnih aktih, ki so bili sprejeti na podlagi tretjega do petega 17. člena ZSPJS. Prav tako odprava t.i. stropa ne vpliva na datum napredovanja javnih uslužbencev v višji plačni razred. Navedeno pomeni, da lahko javni uslužbenci, pod predpostavko, da bodo izpolnjeni pogoji za napredovanje v višji plačni razred (potek vsaj triletnega napredovalnega obdobja, ki teče od zadnjega napredovanja in pridobitev treh ustreznih ocen) prvič napredujejo v višji plačni razred, ki presega 57. plačni razred, 1. decembra 2023. Tudi tisti javni uslužbenci, ki so že daljše časovno obdobje uvrščeni v 57. plačni razred in imajo pridobljenih več ocen delovne uspešnosti, bodo lahko prvič napredovali s 1. decembrom 2023, in sicer za enega ali dva plačna razreda. Pri tem se v primeru večjega števila ocen delovne uspešnosti upoštevajo tri najugodnejše ocene v obdobju od zadnjega napredovanja (smiselno kot to določa četrti odstavek 5. člena Uredbe o napredovanju).

1. **Dejansko stanje**
	1. **Javni uslužbenec** **█**.

Javni uslužbenec opravlja funkcijo direktorja OZG, OE ZD Tržič (mandatno obdobje od 1. 1. 2022 do 31. 12. 2026).

S Pogodbo o zaposlitvi, št. 2271/2021/027/1-13 z dne 23. 12. 2021, mu je bila na delovnem mestu E018024 Višji zdravnik specialist PPD2[[6]](#footnote-6), določena osnovna plača v višini 57. plačnega razreda.

Iz obračuna plače javnega uslužbenca za marec 2023 izhaja, da mu je bila na delovnem mestu E018024 Višji zdravnik specialist PPD2 pravilno obračunana in izplačana osnovna plača v višini 57. plačnega razreda.

Z Aneksom k Pogodbi o zaposlitvi, št. 2271/2023/A74/2-14 z dne 24. 3. 2023, mu je bila (zaradi sprememb kolektivne pogodbe) na delovnem mestu E018024 Višji zdravnik specialist PPD2 od 1. 4. 2023 dalje določena osnovna plača v višini 59. plačnega razreda.

S Pogodbo o zaposlitvi, št. 2271/2023/027/1-14 z dne 7. 4. 2023, je bila javnemu uslužbencu od 10. 4. 2023 dalje na delovnem mestu E018023 Višji zdravnik specialist PPD1[[7]](#footnote-7), zaradi premestitve, določena osnovna plača v višini 61. plačnega razreda.

Iz obračuna plače javnega uslužbenca za april 2023 izhaja, da mu je bila za 49 ur na delovnem mestu E018024 Višji zdravnik specialist PPD2 obračunana in izplačana osnovna plača v višini 59. plačnega razreda ter za 111 ur na delovnem mestu E018023 Višji zdravnik specialist PPD1 obračunana in izplačana osnovna plača v višini 61. plačnega razreda.

Iz obračunov plač javnega uslužbenca za obdobje maj 2023 – november 2023 izhaja, da mu je bila na delovnem mestu E018023 Višji zdravnik specialist PPD1 obračunana in izplačana osnovna plača v višini 61. plačnega razreda.

Z Aneksom, št. 2 k Pogodbi o zaposlitvi z dne 13. 11. 2023, mu je bila (zaradi izpolnjevanja pogojev za napredovanje za 2 plačna razreda) na delovnem mestu E018023 Višji zdravnik specialist PPD1 od 1. 12. 2023 dalje določena osnovna plača v višini 63. plačnega razreda.

Iz obračuna plače javnega uslužbenca za december 2023 izhaja, da mu je bila na delovnem mestu E018023 Višji zdravnik specialist PPD1 obračunana in izplačana osnovna plača v višini 63. plačnega razreda.

OZG je predložil tudi obračune plač javnega uslužbenca »Redna delovna uspešnost« za marec 2023 (izplačilo 21. 4. 2023), april 2023 (izplačilo 19. 5. 2023), maj 2023 (izplačilo 19. 6. 2023), junij 2023 (izplačilo 26. 7. 2023), julij 2023 (izplačilo 23. 8. 2023), avgust 2023 (izplačilo 21. 9. 2023), september 2023 (izplačilo 23. 10. 2023), oktober 2023 (izplačilo 21. 11. 2023), november 2023 (izplačilo 20. 12. 2023) ter obračun plače za 5/2023 - Regres 2023 (izplačilo 9. 6. 2023).

* 1. **Javna uslužbenka █**

Na podlagi Pogodbe o zaposlitvi, št. 6416/2023/030/1-16 z dne 18. 1. 2023, je bila javni uslužbenki od 1. 2. 2023 dalje na delovnem mestu E018021 Zdravnik specialist PPD3[[8]](#footnote-8) (80% zaposlitve) določena osnovna plača v višini 54. plačnega razreda (upoštevanih 7. napredovanj). V V. točki (b/dežurstvo) pogodbe o zaposlitvi je določeno, da je javna uslužbenka v času dežurstva na delovnem mestu E018019 Zdravnik specialist PPD1 (VIII. TR) uvrščena v 50. plačni razred.

Iz obračuna plače javne uslužbenke za marec 2023 izhaja, da ji je bila delovnem mestu E018021 Zdravnik specialist PPD3 (80% delež) obračunana in izplačana osnovna plača v višini 54. plačnega razreda.

Z Aneksom k Pogodbi o zaposlitvi, št. 6416/2023/A74/1-16 z dne 23. 3. 2023, ji je bila (zaradi sprememb kolektivne pogodbe) na delovnem mestu E018021 Zdravnik specialist PPD3[[9]](#footnote-9) od 1. 4. 2023 dalje določena osnovna plača v višini 59. plačnega razreda (upoštevanih 7 napredovanj).

Iz obračuna plače javne uslužbenke za april 2023 izhaja, da ji je bila delovnem mestu E018021 Zdravnik specialist PPD3 (80% delež) obračunana in izplačana osnovna plača v višini 59. plačnega razreda.

Na podlagi Pogodbe o zaposlitvi, št. 6416/2023/030/2-17 z dne 29. 5. 2023, je bila javni uslužbenki od 1. 5. 2023 dalje (torej za nazaj) na delovnem mestu E018025 Višji zdravnik specialist PPD3[[10]](#footnote-10) (80% zaposlitve) določena osnovna plača v višini 61. plačnega razreda (upoštevanih 7. napredovanj). V V. točki (b/dežurstvo) pogodbe o zaposlitvi je določeno, da je javna uslužbenka v času dežurstva na delovnem mestu E018023 Višji zdravnik specialist PPD1 (VIII. TR) uvrščena v 57. plačni razred.

Iz obračunov plač javne uslužbenke za obdobje maj 2023 - december 2023 izhaja, da ji je bila na delovnem mestu E018025 Višji zdravnik specialist PPD3 (80% zaposlitve) obračunana in izplačana osnovna plača v višini 61. plačnega razreda.

Iz obračuna plače javne uslužbenke za december 2023 izhaja, da so ji bile na delovnem mestu E018025 Višji zdravnik specialist PPD3 od 61. plačnega razreda (namesto na delovnem mestu E018023 Višji zdravnik specialist PPD1 od 57. plačnega razreda) obračunane in izplačane nadure v času dežurstva, in sicer 4 ure (E031 Nadure dež. - praznik) v višini 287,77 EUR bruto, ter 7 ur (E041 Nadure dež. - praznik noč) v višini 581,51 EUR bruto.

Pojasnilo OZG

OZG je v dopisu, št. 276-01/2024 z dne 25. 4. 2024, v zvezi z izplačili nadurnega dela v času dežurstva javni uslužbenki █ pri obračunu plače za december 2023, pojasnil, da so od administratorke v OE ZD Radovljica, ki je zadolžena za pregled evidenca o opravljanih urah v registrirni uri, katero so prosili za posredovanje razporeda dela javne uslužbenke █ za december 2023, prejeli pojasnilo, da je bilo pri pregledu evidence in primerjavi z razporedom dela za december 2023 ugotovljeno, da je prišlo do napake, saj javna uslužbenka na dan 25. 12. 2023 ni bila razporejena v izvajanje nujne medicinske pomoči v ZD Radovljica, iz česar sledi, da je prišlo do napačnega vnosa podatkov pri javni uslužbenki █, da je bila na dan 25. 12. 2023 v izvajanje nujne medicinske pomoči vključena druga zdravnica, da je v konkretnem primeru prišlo do napake, ki jo bodo odpravili tako, da bodo javno uslužbenko obvestili o napaki ter ob predložitvi soglasja javne uslužbenke, poračunali preveč izplačano plačo iz naslova dela preko polnega delovnega časa.

OZG je v zvezi z navedenim predložil:

* elektronsko sporočilo javne uslužbenke █z dne 24. 4. 2024,
* Razpored dela v Nujni medicinski pomoči - december 2023,
* evidenco prisotnosti javne uslužbenke █ za december 2023.
	1. **Javna uslužbenka █.**

Na podlagi Pogodbe o zaposlitvi, št. 6416/2023/030/1-16 z dne 18. 1. 2023, je bila javni uslužbenki od 1. 2. 2023 dalje na delovnem mestu E018021 Zdravnik specialist PPD3[[11]](#footnote-11) (80% zaposlitve) določena osnovna plača v višini 54. plačnega razreda (upoštevanih 7. napredovanj). V V. točki (b/dežurstvo) pogodbe o zaposlitvi je določeno, da je javna uslužbenka v času dežurstva na delovnem mestu E018019 Zdravnik specialist PPD1 (VIII. TR) uvrščena v 50. plačni razred.

Iz obračuna plače javne uslužbenke za marec 2023 izhaja, da ji je bila delovnem mestu E018021 Zdravnik specialist PPD3 (80% delež) obračunana in izplačana osnovna plača v višini 54. plačnega razreda.

Z Aneksom k Pogodbi o zaposlitvi, št. 6416/2023/A74/1-16 z dne 23. 3. 2023, ji je bila (zaradi sprememb kolektivne pogodbe) na delovnem mestu E018021 Zdravnik specialist PPD3[[12]](#footnote-12) od 1. 4. 2023 dalje določena osnovna plača v višini 59. plačnega razreda (upoštevanih 7 napredovanj).

Iz obračuna plače javne uslužbenke za april 2023 izhaja, da ji je bila delovnem mestu E018021 Zdravnik specialist PPD3 (80% delež) obračunana in izplačana osnovna plača v višini 59. plačnega razreda.

Na podlagi Pogodbe o zaposlitvi, št. 6416/2023/030/2-17 z dne 29. 5. 2023, je bila javni uslužbenki od 1. 5. 2023 dalje (torej za nazaj) na delovnem mestu E018025 Višji zdravnik specialist PPD3[[13]](#footnote-13) (80% zaposlitve) določena osnovna plača v višini 61. plačnega razreda (upoštevanih 7. napredovanj). V V. točki (b/dežurstvo) pogodbe o zaposlitvi je določeno, da je javna uslužbenka v času dežurstva na delovnem mestu E018023 Višji zdravnik specialist PPD1 (VIII. TR) uvrščena v 57. plačni razred.

Iz obračunov plač javne uslužbenke za obdobje maj 2023 - december 2023 izhaja, da ji je bila na delovnem mestu E018025 Višji zdravnik specialist PPD3 (80% zaposlitve) obračunana in izplačana osnovna plača v višini 61. plačnega razreda.

1. **Ugotovitve**

Inšpektorica ne ugotavlja nepravilnosti pri uvrstitvi javnih uslužbencev █, █ ter █ Matić v plačne razrede, zato direktorju OZG ne nalaga nobenih ukrepov, v zvezi s tem.

Inšpektorica je v nadaljevanju ugotovila nepravilnosti, in sicer:

* da je bila javnemu █ pri obračunu plače za oktober 2023 na delovnem mestu E018023 Višji zdravnik specialist PPD1 obračunan in izplačan C030 Dodatek za mentorstvo za oktober 2023 (namesto pravilno september 2023[[14]](#footnote-14)), kar je v nasprotju z določili prvega odstavka 22. člena[[15]](#footnote-15) Uredbe o enotni metodologiji in obrazcih za obračun in izplačilo plač v javnem sektorju[[16]](#footnote-16), v povezavi s prvim odstavkom 40. člena ZSPJS, saj mu dodatek za opravljeno delo v septembru 2023 ni bil izplačan skupaj s plačo za september 2023, temveč s plačo za oktober 2023, poleg navedenega pa iz obračuna plače javnega uslužbenca za oktober 2023 pri vrsti izplačila C030 Dodatek za mentorstvo ne izhaja pravi mesec na katerega se dodatek nanaša (10.2023 namesto 9.2023),
* da je bila javni uslužbenki █ pri obračunu plače za december 2023, v nasprotju z določili četrtega odstavka 32.a člena ZSPJS, na delovnem mestu E018025 Višji zdravnik specialist PPD3 obračunane in izplačane nadure v času dežurstva, in sicer 4 ure (E031 Nadure dež. - praznik) v višini 287,77 EUR bruto, ter 7 ur (E041 Nadure dež. - praznik noč) v višini 581,51 EUR bruto, do katerih ni bila upravičena, saj dežurstva v decembru 2023 dejansko (glede na pojasnilo OZG dopisu, št. 276-01/2024 z dne 25. 4. 2024) ni opravila,
* da OZG D010 Redne delovne uspešnosti in J090 Regresa javnim uslužbencem █, █ ter █ ni izplačal mesečno oziroma skupaj s plačo, temveč z ločenimi obračuni, kar je v nasprotju z določili prvega odstavka 22. člena Uredbe o enotni metodologiji in obrazcih za obračun in izplačilo plač v javnem sektorju, v povezavi s prvim odstavkom 40. člena ZSPJS.
1. **Ukrepi**

Inšpektorica direktorju OZG **odreja**:

* da poskrbi, da bo v prihodnje plača javnim uslužbencem obračunana in izplačana v skladu z zakonom in uredbo, ki ureja enotno metodologijo in obrazce za obračun plač v javnem sektorju,
* da v zvezi z ugotovljenimi nepravilnostmi, pri obračunu in izplačilu plače za december 2023 (izplačilu nadur v času dežurstva) javni uslužbenki █, ukrepa v skladu s 3.a členom ZSPJS.
1. **Izplačevanje C231 Dodatka za povečan obseg dela za posebne obremenitve javni uslužbenki █**

#### Pravne podlage

Dodatek za povečan obseg dela za posebne obremenitve (C231) je bil na podlagi 16. člena Zakona o nujnih ukrepih za zagotovitev stabilnosti zdravstvenega sistema (**ZNUZSZS**)[[17]](#footnote-17) uveden z namenom zagotoviti stabilno delovanje zdravstvene dejavnosti na primarni ravni in večjo dostopnost do zdravstvenih storitev, za poklice v zdravstveni dejavnosti, pri čemer so do njega pod določenimi pogoji upravičeni zgolj zdravstveni delavci in zdravstveni sodelavci, ki so zaposleni v ambulantah pri izvajalcih zdravstvene dejavnosti v mreži javne zdravstvene službe na primarni ravni zdravstvene dejavnosti, ki imajo opredeljene paciente.

#### Dejansko stanje

Inšpektorat za javni sektor je na podlagi analize podatkov iz sistema ISPAP za obdobje od
septembra 2022 do maja 2023 zaznal sum, da je več proračunskih uporabnikov (med njimi tudi OZG v skupnem znesku 516,07 EUR), izplačevalo dodatek C231 (dodatek za povečan obseg dela za posebne obremenitve) javnim uslužbencem, ki niso kot zdravstveni delavci ali zdravstveni sodelavci zaposleni v ambulantah pri izvajalcih zdravstvene dejavnosti v mreži javne zdravstvene službe na primarni ravni zdravstvene dejavnosti.

Inšpektorat za javni sektor je proračunske uporabnike (tudi OZG) z dopisom, št. 0611-302/2023-3131-1 z dne 17. 10. 2023, pozval, da preverijo ali so pri plačah od septembra 2022 do septembra 2023 pri zaposlenih, ki niso na delovnih mestih v plačni skupini E, obračunali ali Ajpesu poročali izplačilo dodatka za povečan obseg dela za posebne obremenitve (šifra izplačila: C231). Pri zaposlenih, ki niso v plačni skupini E, ki so jim obračunali izplačilo dodatka C231, so morali preveriti pravno podlago (morebitne dogovore o povečanem obsegu dela in sklepe o izplačilu) in Inšpektoratu za javni sektor posredovati informacijo o dejanski pravni podlagi za izplačilo dodatka. Podano je bilo tudi navodilo, da če ugotovijo, da so pri obračunu plač ali poročanju Ajpesu uporabili nepravilno šifro, v roku 15 dni Ajpesu sporočijo pravilne podatke in Inšpektorat za javni sektor o tem tudi obvestijo.

Pojasnilo OZG

Osnovno zdravstvo Gorenjske je v dopisu z dne 19. 10. 2023 pojasnil:

* da so pri pregledu izplačil dodatka pod šifro C231 ugotovili, da je bil zgolj pri eni zaposleni javni uslužbenki dodatek C231 izplačan pod šifro delovnega mesta v plačni skupini B,
* da gre za strokovno vodjo OZG, ki to delo opravlja v 20 %, preostali delovni čas (80 %) pa opravlja delo izbrane osebne zdravnice s področja pediatrije v otroški ambulanti,
* da ni prišlo do izplačila dodatka C231 brez pravne podlage, saj je javna uslužbenka do tega dodatka dejansko tudi upravičena, le knjiženje tega dodatka je bilo opravljeno na napačno delovno mesto,
* da je do napake prišlo ker je program za plače nastavljen tako, da se v deležu zaposlitve na enem in drugem delovnem mestu razdelijo izplačila javni uslužbenki in je v primeru drugačnega izplačila potreben ročni popravek.

OZG je predložil obračune plač javne uslužbenke █, in sicer:

* za 12/2022 – ZNUZSZS september, oktober 22 (izplačilo 20. 1. 2023),
* za 1/2023 – ZNUZSZS november 2022 (izplačilo 20. 2. 2023),
* za 2/2023 – ZNUZSZS december 2022 (izplačilo 20. 3. 2023),
* za 1/2023 – ZNUZSZS januar 2023 (izplačilo 4. 5. 2023),
* za 3/2023 – ZNUZSZS februar, marec 2023 (izplačilo 20. 6. 2023),
* za 4/2023 – ZNUZSZS april 2023 (izplačilo 20. 7. 2023),
* za 5/2023 – ZNUZSZS maj 2023 (izplačilo 21. 8. 2023),
* za 6/2023 – ZNUZSZS junij 2023 (izplačilo 20. 9. 2023),
* za 7/2023 – ZNUZSZS julij 2023 + pop. Pret. (izplačilo 20. 10. 2023).

#### Ugotovitve

Po pregledu dokumentacije za javno uslužbenko █ je bilo ugotovljeno, da je bil izveden ročni popravek pri izplačilu dodatka C231 za september in oktober 2022, ko je bilo izplačilo dodatka vezano izključno na plačno skupino E. Pri nadaljnjih izplačilih dodatka C231 ni prišlo do izvedbe ročnega popravka, zaradi česar je program za obračun plač izplačani dodatek C231 avtomatično razdelil v obsegu 20 % na delovno mesto v plačni skupini B in ne v obsegu 80 % na delovno mesto v plačni skupini E. Iz obračuna plače javne uslužbenke za julij 2023 je razvidno, da je OZG opravil popravek izplačil dodatka C231 na delovnih mestih E018024 in B017334 ter pravilne podatke tudi sporočili Ajpesu.

S pregledom obračunov plač javne uslužbenke █ za mesece od decembra 2022 do marca 2023 je bilo ugotovljeno, da OZG uslužbenki █ dodatka za povečan obseg dela za posebne obremenitve ni izplačeval mesečno skupaj s plačo, kar je v nasprotju z določili prvega odstavka 22. člena Uredbe o enotni metodologiji in obrazcih za obračun in izplačilo plač v javnem sektorju, v povezavi s prvim odstavkom 40. člena ZSPJS.

Glede na navedeno **inšpektorica direktorju OZG █**(odgovorni osebi uporabnika proračuna) na podlagi prvega odstavka 53. člena Zakona o prekrških[[18]](#footnote-18) izreka **opozorilo,** saj gre, upoštevajoč 10. alinejo drugega odstavka 44. člena ZSPJS, za prekršek, če odgovorna oseba uporabnika proračuna plače ne obračuna v skladu s 40. členom ZSPJS. V prvem odstavku 40. člena ZSPJS je namreč določeno, da vsi izplačevalci plač obračunavajo in izplačujejo plače na podlagi enotne metodologije in obrazcev, ki jih z uredbo predpiše vlada.

#### Ukrepi

V zvezi z ugotovljenimi nepravilnostmi pri izplačilu C231 Dodatka za povečan obseg dela za posebne obremenitve javni uslužbenki █, inšpektorica direktorju OZG **odreja**:

* da poskrbi, da bo v prihodnje plača javnim uslužbencem obračunana in izplačana v skladu z zakonom in uredbo, ki ureja enotno metodologijo in obrazce za obračun plač v javnem sektorju.
1. **Ukrepi inšpektorice**

Inšpektorica direktorju

**O D R E J A**

1. **Direktor je dolžan izvesti vse ukrepe, ki so odrejeni v III. poglavju.**
2. **Direktor je dolžan vse odrejene ukrepe izvesti tudi pri odpravi nepravilnosti pri vseh preostalih javnih uslužbencih, zaposlenih v OZG, ki niso bili pregledani v okviru tega inšpekcijskega nadzora.**
3. **Direktor je o izvedenih ukrepih in finančnih učinkih izvedenih ukrepov dolžan poročati v 30. dneh od prejema tega zapisnika.**
4. **Pouk o pravnem sredstvu**

Predstojnik lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti.

Na podlagi 23. člena Zakona o upravnih taksah (ZUT)[[19]](#footnote-19) za ugovor zoper ta zapisnik ni treba plačati upravne takse.

 Martina Zajc, mag.

 INŠPEKTOR SVETNIK

 inšpektorica za sistem javnih uslužbencev

Vročiti:

|  |
| --- |
| 1. Osnovno zdravstvo Gorenjske, █, direktor, Gosposvetska ulica 9, 4000 Kranj – ZUP-osebno,
2. Ministrstvo za javno upravo, minister - po e-pošti (gp.mju@gov.si),
3. Občina Šenčur – po e-pošti (obcina@sencur.si),
4. Občina Železniki – po e-pošti (uprava@obcina.zelezniki.si),
5. Občina Žiri – po e-pošti (obcina.ziri@ziri.si),
6. Občina Gorenja vas - Poljane – po e-pošti (info@obcina-gvp.si),
7. Občina Škofja Loka – po e-pošti (obcina@skofjaloka.si),
8. Občina Bohinj – po e-pošti (obcina@bohinj.si),
9. Občina Radovljica – po e-pošti (obcina.radovljica@radovljica.si),
10. Občina Bled – po e-pošti (obcina@bled.si),
11. Občina Tržič – po e-pošti (obcina@trzic.si),
12. Občina Jezersko – po e-pošti (obcina@jezersko.si),
13. Občina Žirovnica – po e-pošti (obcina@zirovnica.si),
14. Občina Kranjska Gora – po e-pošti (obcina@kranjska-gora.si),
15. Občina Jesenice – po e-pošti (obcina.jesenice@jesenice.si),
16. Občina Preddvor – po e-pošti (obcina@preddvor.si),
17. Mestna občina Kranj – po e-pošti (mok@kranj.si),
18. Občina Naklo – po e-pošti (glavna.pisarna@obcina-naklo.si),
19. Občina Cerklje na Gorenjskem - po e-pošti (obcinacerklje@siol.net),
20. Občina Gorje – po e-pošti (obcina.gorje@gorje.si).
 |

1. *Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17, 84/18, 204/21, 139/22, 38/24 in 48/24 – odl. US.* [↑](#footnote-ref-1)
2. *Uradni list RS, št. 136/22.* [↑](#footnote-ref-2)
3. *Uradni list RS, št. 165/22.* [↑](#footnote-ref-3)
4. *Uradni list RS, št. 139/22.* [↑](#footnote-ref-4)
5. *Uradni list RS, št. 51/08, 91/08, 113/09, 22/19 in 121/21.* [↑](#footnote-ref-5)
6. *Delovno mesto E018024 Višji zdravnik specialist PPD2 je bilo uvrščeno v 55. plačni razred z možnostjo napredovanja do 57. plačnega razreda.*  [↑](#footnote-ref-6)
7. *Delovno mesto E018023 Višji zdravnik specialist PPD1 je bilo z Aneksom h Kolektivni pogodbi za dejavnost zdravstva in socialnega varstva Slovenije (Uradni list RS, št. 165/2022; v nadaljevanju: Aneks) s 1. 4. 2023 uvrščeno v 57. plačni razred z možnostjo napredovanja do 66. plačnega razreda.* [↑](#footnote-ref-7)
8. *Delovno mesto E018021 Zdravnik specialist PPD3 je bilo uvrščeno v 47. plačni razred z možnostjo napredovanja do 57. plačnega razreda.*  [↑](#footnote-ref-8)
9. *Delovno mesto E018021 Zdravnik specialist PPD3 je bilo z Aneksom s 1. 4. 2023 uvrščeno v 52. plačni razred z možnostjo napredovanja do 62. plačnega razreda.*  [↑](#footnote-ref-9)
10. *Delovno mesto E018025 Višji zdravnik specialist PPD3 je bilo uvrščeno v 54. plačni razred z možnostjo napredovanja do 64. plačnega razreda.* [↑](#footnote-ref-10)
11. *Delovno mesto E018021 Zdravnik specialist PPD3 je bilo uvrščeno v 47. plačni razred z možnostjo napredovanja do 57. plačnega razreda.*  [↑](#footnote-ref-11)
12. *Delovno mesto E018021 Zdravnik specialist PPD3 je bilo z Aneksom s 1. 4. 2023 uvrščeno v 52. plačni razred z možnostjo napredovanja do 62. plačnega razreda.*  [↑](#footnote-ref-12)
13. *Delovno mesto E018025 Višji zdravnik specialist PPD3 je bilo uvrščeno v 54. plačni razred z možnostjo napredovanja do 64. plačnega razreda.* [↑](#footnote-ref-13)
14. *Inšpektorica je OZG dne 3. 6. 2024 pozvala k predložitvi podlag in ostale relevantne dokumentacije v zvezi z izplačilom dodatka pri obračunu plače za oktober 2023. OZG je v zvezi z izplačili dodatka za mentorstvo javnemu uslužbencu predložil (dopis, št. 348-01/2024 z dne 3. 6. 2004, s prilogami) podlago za izplačila (sklepa o imenovanju javnega uslužbenca za glavnega in neposrednega mentorja, poročila o delu ter Odločbo Zdravniške zbornice o imenovanju javnega uslužbenca za glavnega mentorja) ter pojasnil, da je bil javnemu uslužbencu dodatek za opravljeno mentorstvo v septembru 2023 obračunan in izplačan z obračunom plače za oktober 2023* [↑](#footnote-ref-14)
15. *Prvi odstavek 22. člena uredbe določa, da se plača izplačuje mesečno ter da se druge vrste izplačil obračunajo skupaj s plačo.* [↑](#footnote-ref-15)
16. *Uradni list RS, št. 14/09, 23/09, 48/09, 113/09, 25/10, 67/10, 105/10, 45/12, 24/13, 51/13, 12/14, 24/14, 52/14, 59/14, 24/15, 3/16, 70/16, 14/17, 68/17, 6/19, 51/19, 59/19, 78/19, 157/20, 191/20, 13/21, 101/21, 122/21, 145/21, 194/21, 15/22, 99/22, 117/22, 151/22, 127/23, 22/24 in 44/24.* [↑](#footnote-ref-16)
17. *Uradni list RS, št. 100/22, 141/22 – ZNUNBZ, 76/23 in 136/23 – ZIUZDS.* [↑](#footnote-ref-17)
18. *Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE, 5/21 – odl. US in 38/24.* [↑](#footnote-ref-18)
19. *Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZelP-J, 32/16, 30/18 – ZKZaš in 189/20 – ZFRO.* [↑](#footnote-ref-19)